cyanic-selkie/wikianc huggingface dataset:
จักรพรรดิโกะ-มิซูโน
พระนามของจักรพรรดิโกะ-มิซูโนนำมาจากพระนามของ จักรพรรดิเซวะ (清和天皇 (Seiwa-tennō)) จักรพรรดิองค์ที่ 56 ที่ปกครองในช่วง คริสต์ศตวรรษที่ 9 ที่มีอีกพระนามหนึ่งว่า จักรพรรดิมิซูโน เมื่อใส่คำว่า โกะ (後) เข้าไปทำให้พระนามของจักรพรรดิโกะ-มิซูโนมีความหมายว่า จักรพรรดิมิซูโนที่สอง หรือ จักรพรรดิมิซูโนยุคหลัง
ลำดับวงศ์ตระกูล
ก่อนที่จักรพรรดิโกะ-มิซูโนะจะเสด็จขึ้นสืบ ราชบัลลังก์ดอกเบญจมาศ พระองค์มีพระนามเดิมว่า เจ้าชายโกโตฮิโตะ (政仁 (Kotohito-shinnō)) หรือ มาซาฮิโตะ
ชิวาวา (พันธุ์สุนัข)
ลักษณะทั่วไป
ชิวาวาเป็นสุนัขขนาดเล็ก น้ำหนักตัวโตเต็มที่ไม่เกิน 2.5–2.7 กิโลกรัม สูงประมาณ 16–20 เซนติเมตร จัดเป็นสุนัขในกลุ่มสุนัขพันธุ์เล็ก ชิวาวาเป็นสุนัขที่รักและซื่อสัตย์ต่อเจ้าของมากสายพันธุ์หนึ่ง
นิสัย ชิวาวา
หมาพันธุ์ ชิวาวา เป็นหมาที่มีความฉลาดหลักแหลม อีกทั้งยังคงมีความจงรักภักดีต่อผู้เลี้ยงเป็นอย่างมาก มีอัธยาศัยดี บางครั้ง ชิวาวา ก็ดูเงียบสงบและไม่ค่อยส่งเสียงเสียเท่าไหร่นัก แต่ถ้าหากถูกรบกวนเมื่อไหร่ หรือแม้กระทั่งมีอาการตกใจ ชิวาวา ก็จะส่งเสียงเห่าเพื่อรักษาอาณาเขตของตนเอง และด้วยลักษณะนิสัยแบบนี้ ชิวาวา จึงถือได้ว่าเป็นสุนัขที่มีนิสัยกล้าหาญ และรักที่จะต่อสู้
จักรพรรดิโกะ-มิซูโน
ลำดับวงศ์ตระกูล
พระองค์ประทับอยู่กับพระราชวงศ์ของพระองค์ใน ไดริ หรือ เขตพระราชฐานชั้นใน ของ พระราชวังหลวงเฮอัง
ชิวาวา (พันธุ์สุนัข)
ลักษณะทั่วไป
จุดเด่นหมา ชิวาวา
จักรพรรดิโกะ-มิซูโน
เหตุการณ์
เจ้าชายมาซาฮิโตะขึ้นเป็นจักรพรรดิหลังจากการสละราชสมบัติของจักรพรรดิโกโยเซพระราชบิดา หลังจากไม่นาน จักรพรรดิโกโยเซได้เสด็จขึ้นครองราชย์ ปีแห่งการครองราชย์ของจักรพรรดิโกะ-มิซูโนะสอดคล้องกับช่วงเวลาที่ โทกูงาวะ ฮิเดตาดะ และ โทกูงาวะ อิเอมิตสึ เป็นผู้นำของ รัฐบาลเอโดะ
อ้างอิง
1596 1680
ชิวาวา (พันธุ์สุนัข)
ลักษณะทั่วไป
จุดด้อยหมา ชิวาวา
จุดด้อยของสุนัขพันธุ์ ชิวาวา ( Chihuahua ) ถือได้ว่ามีอยู่น้อยมาก หากมีการเปรียบเทียบกับลักษณะและนิสัยของ ชิวาวา เพียงแต่ในจุดของการดูแล ผู้ดูแลอาจจะต้องใส่ใจและให้เวลามากพอสมควร เพราะว่า ชิวาวา เป็นสุนัขพันธุ์เล็ก อีกทั้งต้องพึงระวังในเรื่องของโรคต่าง ๆ ที่อาจจะเกิดขึ้นจากกรรมพันธุ์ หรือเป็นโรคที่สุนัขพันธุ์ชิวาวามักจะเป็นกันเป็นจำนวนมาก และอีกหนึ่งสิ่งที่สำคัญคือ ชิวาวา เป็นสุนัขพันธุ์เล็กที่มีลักษณะคลอดลูกยาก เพราะมีลักษณะหัวโตคล้ายลูกแอปเปิ้ล อาจจะต้องทำการผ่าคลอดถึงจะดีที่สุด
ทิพย์สุดา ปทุมานนท์
รองศาสตราจารย์ ดร.ทิพย์สุดา ปทุมานนท์ (เกิด พ.ศ. 2496 - ) สถาปนิกชาวไทย อดีตอาจารย์ประจำภาควิชาสถาปัตยกรรมศาสตร์ จุฬาลงกรณ์มหาวิทยาลัย นับเป็นอาจารย์รุ่นบุกเบิกคนสำคัญคนหนึ่งในสายวิชาชีพสถาปัตยกรรม เขาเป็นผู้แต่งหนังสือด้านสถาปัตยกรรมศาสตร์หลายเล่ม โดยหนังสือแต่ละเล่มนั้นเป็นเอกลักษณ์ด้วยการเขียนมือล้วน ทั้งตัวหนังสือและภาพวาด ที่ไม่ใช้เครื่องพิมพ์ช่วย รองศาสตราจารย์ ดร.ทิพย์สุดา ได้รับเลือกเป็น "อาจารย์ดีเด่นแห่งชาติของ ปอมท. ประจำปี 2549" ในสาขามนุษยศาสตร์
รศ.ดร.ทิพย์สุดา ปทุมานนท์ เข้าเรียนคณะสถาปัตยกรรมศาสตร์ จุฬาลงกรณ์มหาวิทยาลัย ปี 2514 รุ่นเดียวกับ อ.เผ่า สุวรรณศักดิ์ศรี, ดร.ดุษฎี ทายตะคุ, นายยอดเยี่ยม เทพธรานนท์ และได้เรียนต่อปริญญาโทด้านสถาปัตยกรรมศาสตร์ที่ มหาวิทยาลัยอิลลินอยส์ เออร์แบนา-แชมเปญจน์ เมืองเออร์แบนา-แชมเปญจน์ และปริญญาเอกสาขาสถาปัตยกรรมที่ มหาวิทยาลัยมิชิแกน เมืองแอน-อาร์เบอร์ สหรัฐอเมริกา ตั้งแต่จบการศึกษาปริญญาโทก็ได้เข้ารับราชการเป็นอาจารย์ที่คณะสถาปัตยกรรมศาสตร์ จุฬาลงกรณ์มหาวิทยาลัย
รศ.ดร.ทิพย์สุดาได้เขียนบทความและหนังสือมากมายเกี่ยวกับศาสตร์ทางด้านสถาปัตยกรรม เช่น กำเนิดสถาปัตยกรรม : กำเนิดนิรนาม กำเนิดในโลกของเด็ก กำเนิดภาษา, 2537, ปรากฏการณ์ศาสตร์ในสถาปัตยกรรม : 2536, กัมปนาทแห่งความสงัด
ผลงานการออกแบบนั้นได้ร่วมกับ รศ.เลอสม สถาปิตานนท์ ออกแบบอาคารจามจุรี 5, อาคารวิทยกิตติ์, อาคารวิศวกรรม 5 (จุฬาลงกรณ์มหาวิทยาลัย) และได้ร่วมกับ รศ.เลอสม สถาปิตานนท์ และ รศ.อวยชัย วุฒิโฆสิต ออกแบบอาคารวิทยนิเวศน์
ความสำเร็จในการสืบพันธุ์
ความสำเร็จในการสืบพันธุ์ (Reproductive success) คือการสืบทอดยีนไปยังสิ่งมีชีวิตรุ่นต่อไป โดยที่รุ่นต่อไปก็สามารถสืบทอดยีนเหล่านั้นต่อไปได้ด้วย นี่ไม่ใช่เพียงแค่จำนวนของลูกที่สิ่งมีชีวิตนั้นมี แต่รวมโอกาสความสำเร็จในการสืบพันธุ์ที่ลูกของสิ่งมีชีวิตนั้นมีด้วย ทำให้การเลือกคู่ (ซึ่งเป็นส่วนของการสืบพันธุ์แบบอาศัยเพศ) เป็นปัจจัยสำคัญ เป็นแนวคิดที่ทำความเหมาะสมให้เป็นกุญแจหลักอย่างหนึ่งในทฤษฎีการคัดเลือกโดยธรรมชาติและวิวัฒนาการ
ณัทธนพล ทินโรจน์
ณัทธนพล ทินโรจน์ (ชื่อเล่น:ฟิลลิปส์) เกิดเมื่อวันที่ 18 ตุลาคม พ.ศ. 2537 โดยเขาเป็นผู้ชนะการแข่งขันรายการ เดอะเฟซเมนไทยแลนด์ ใน พ.ศ. 2560
การศึกษา
ฟิลลิปส์จบการศึกษาด้าน Technical Design & Product Development จาก สต็อกโฮล์ม ประเทศสวีเดน ปัจจุบันกำลังศึกษาต่อในระดับอุดมศึกษาที่วิทยาลัยบริหารธุรกิจเชิงนวัตกรรมและการบัญชี (หลักสูตรนานาชาติ) มหาวิทยาลัยธุรกิจบัณฑิตย์
เริ่มเข้าวงการ
เมื่อฟิลลิปส์มาทำงานที่ประเทศไทย เขาได้เริ่มรับงานเดินแบบและถ่ายแบบพร้อมกับการเป็นบาริสต้าอยู่ที่ร้าน Casa Lapin สาขาอารีย์ งานถ่ายแบบครั้งแรกของเขาเป็นงานแฟชั่นสุนัขและแมวที่ เก๋ ชลลดา เมฆราตรี ได้จัดขึ้น หลังจากนั้นได้รับบทเป็นพระเอกมิวสิควิดีโอในเพลง Don’t ของ จีราพัชร จงกลสงเคราะห์ หรือ จอย AF8 อีกทั้งยังเป็น 1 ใน 50 หนุ่มคลีโอ 2015 อีกด้วย  หลังจากนั้นในปี พ.ศ. 2560 ฟิลลิปส์ได้เข้าร่วมการแข่งขันเดอะเฟซเมนไทยแลนด์ ซีซัน 1 โดยเขาได้ผ่านเข้าสู่รอบ 18 คนสุดท้ายและอยู่ในทีม ลูกเกด เมทินี กิ่งโพยม ในวันที่ 30 กันยายน พ.ศ. 2560 ฟิลลิปส์ก็ได้รับเลือกให้เป็นผู้ชนะในรายการ
สุธิตา เกตานนท์
สุธิตา เกตานนท์ เป็นนักแสดงหญิงชาวไทยที่มีผลงานมากมาย
ประวัติ
สุธิตา เกตานนท์ เป็นนักแสดงที่มีผลงานหลากหลายบทบาท ทั้งผลงานละคร และภาพยนตร์ เกิดเมื่อวันที่ 1 เมษายน พ.ศ. 2518 เป็นนักแสดงชาวไทย เป็นชาวเชียงใหม่ บิดาชื่อ พ.ต.อ.สาธิต เกตานนท์ มารดาชื่อ นางสุรางยุพา เกตานนท์ จบมัธยมศึกษาจากโรงเรียนชันตะศึกษา ปริญญาตรีจากคณะบริหารธุรกิจ มหาวิทยาลัยหอการค้าไทย และปริญญาโทจากคณะวิทยาศาสตร์ สาขาคอมพิวเตอร์ มหาวิทยาลัยอัสสัมชัญ
เธอมีผลงานละครหลายเรื่อง ช่วงแรกเธอจะได้รับบทเป็นนางเอก ซึ่งอุ้ยมีผลงานการแสดงภาพยนตร์เรื่องแรกคือ แชะ แชะ แชะ ภาค 2 ส่วนผลงานที่สร้างชื่อคือภาพยนตร์เรื่อง คนบาป และช่วงหลังผันตัวเป็นนางร้าย ต่อมาได้หายไปจากวงการเพราะแต่งงานกับสามีชาวต่างประเทศแล้วย้ายไปอยู่ที่สหรัฐอเมริกา ต่อมาในปี 2555 เธอกลับเข้าสู่วงการอีกครั้ง
ชีวิตส่วนตัว สมรสกับ ทิม โบดา ชาวสวิตเซอร์แลนด์เชื้อสายฮังการี บุตร 2 คนเป็นฝาแฝด ชื่อ น้องลุค กับ น้องไซม่อน
นักรบนิรนาม 333
นักรบนิรนาม 333 (Unknown Warrior 333) หรือชื่ออย่างเป็นทางการว่า หน่วยบัญชาการผสม 333 เป็นกองกำลังผสมต่างชาติของทหารและพลเมืองในนามทหารเสือพราน เพื่อเฝ้าระวังพื้นที่ระวังป้องกันภายนอกประเทศ เรียกกันว่า ยุทธศาสตร์การป้องกันในเขตหน้า ซึ่งเป็นบริเวณทางตะวันออกของประเทศไทยซึ่งติดกับประเทศลาว จากกองกำลังต่างชาติที่สนับสนุนโดยลัทธิคอมมิวนิสต์ อาทิ เวียดนามเหนือ จีน และสหภาพโซเวียต ซึ่งจะบุกยึดประเทศไทยในช่วงปี พ.ศ. 2514-2517 ตามแผนทฤษฎีโดมิโน
ภูมิหลัง
ราชอาณาจักรลาวกลายเป็นสมรภูมิลับระหว่างฝ่ายในสงครามเวียดนาม สนธิสัญญาไมตรีและสมาคมฝรั่งเศส–ลาวที่ลงนามในวันที่ 22 ตุลาคม พ.ศ. 2496 ส่งผลให้ฝรั่งเศสถ่ายโอนอำนาจที่เหลือคืนให้กับรัฐบาลลาวในระบอบกษัตริย์ ยกเว้นอำนาจควบคุมการทหาร โดยสนธิสัญญาไม่มีตัวแทนจากขบวนการลาวอิสระ ซึ่งเป็นกองกำลังติดอาวุธซึ่งมีความคิดต่อต้านการล่าอาณานิคมและสนับสนุนแนวคิดชาตินิยมได้ร่วมลงนามด้วย
สนธิสัญญายังสถาปนาให้ลาวเป็นสมาชิกซึ่งมีสถานะเป็นเอกราชในสหภาพฝรั่งเศส หลังจากที่สนธิสัญญาได้รับการลงนาม ก็มีการต่อสู้กันทางการเมืองระหว่างฝ่ายนิยมความเป็นกลาง นำโดยเจ้าสุวรรณภูมา รัตนวงศา, ฝ่ายขวา นำโดยเจ้าบุญอุ้ม ณ จำปาศักดิ์ และฝ่ายซ้าย ในนามแนวร่วมรักชาติลาว นำโดยเจ้าสุภานุวงศ์ และไกสอน พมวิหาน นายกรัฐมนตรีในเวลาต่อมา มีความพยายามหลายครั้งที่จะจัดตั้งรัฐบาลผสม จนกระทั่งสามารถจัดตั้งรัฐบาลสามพรรคได้สำเร็จ โดยจัดตั้งขึ้นที่นครเวียงจันทน์
การสู้รบในประเทศลาวเป็นการสู้รบระหว่างกองทัพเวียดนามเหนือ กับกองทัพสหรัฐในนามหน่วยสกายของสำนักข่าวกรองกลางสหรัฐ, กองทัพไทยในนามทหารเสือพราน และกองทัพเวียดนามใต้ ซึ่งทำการสู้รบทั้งทางตรงและผ่านทหารกองโจร โดยมีจุดมุ่งหมายเพื่อครอบครองด้ามขวานของลาว กองทัพเวียดนามเหนือสามารถเข้าควบคุมพื้นที่นี้ได้ และนำพื้นที่ดังกล่าวมาใช้เป็นเส้นทางเสบียงโฮจิมินห์ และเป็นที่มั่นในการระดมกำลังเพื่อรุกเข้าไปยังเวียดนามใต้ จุดที่สองที่เกิดการสู้รบกันอย่างหนักที่ทุ่งไหหินและบริเวณโดยรอบ
ประวัติ
เมื่อวันที่ 9 สิงหาคม พ.ศ. 2503 ในช่วงการปฏิวัติและเข้ายึดเวียงจันทร์ไว้ ทำให้ราชอาณาจักรลาวได้ทรุดลงตามลำดับ คณะที่ปรึกษาทางทหารของไทย (คท.) ได้สังเกตการณ์โดยใกล้ชิดมาตลอด โดยมีความเห็นว่าหากสถานการณ์ยังเป็นเช่นนี้อยู่ ความมั่นคงของประเทศไทยจะต้องได้รับผลกระทบแน่นอนอ จึงจำเป็นต้องช่วยเหลือราชอาณาจักรลาว โดยไม่ให้เกิดความขัดแย้ง และทำให้ลัทธิคอมมิวนิสต์ไม่เผยแพร่มายังประเทศไทยโดยตรง
ต่อมา ในปลายปี พ.ศ. 2503 ได้มีมติในการจัดตั้งหน่วยงานชื่อว่า คณะที่ปรึกษาทางทหารในราชอาณาจักร (คท.) โดยมีกองบัญชาการตั้งอยู่เมืองเวียงจันทร์ ซึ่งเป็นหน่วยงานตรงของคณะที่ปรึกษาทางทหาร ได้มีกิจการขยายเพิ่มขึ้น แต่ผ่านไป กองกำลังไม่สามารถทำสิ่งที่เป็นประโยชน์ได้ เมื่อวันที่ 9 พฤษภาคม พ.ศ. 2504 จอมพล สฤษดิ์ ธนะรัชต์ จึงได้สั่งให้ย้ายข้ามกลับมาอยู่ที่ฝั่งจังหวัดหนองคาย และในวันที่ 7 ธันวาคม พ.ศ. 2505 จอมพล สฤษดิ์ ธนะรัชต์ ได้สั่งให้เปลี่ยนชื่อองค์การเป็น กองบัญชาการ 333 (บก.333) จากชื่อว่ากองบัญชาการคณะที่ปรึกษาทางทหารในราชอาณาจักร (บก.คท.) และวันที่ 26 พฤศจิกายน พ.ศ. 2506 กองกำลังได้ย้ายมาสู่จังหวัดอุดรธานี ด้วยเหตุความปลอดภัยและเฝ้าระวังศัตรู
ในวันที่ 15 มิถุนายน พ.ศ. 2507 โครงการสกายที่ดำเนินการโดยหน่วยสืบราชการลับแห่งสหรัฐได้แปรสภาพเป็นกองบัญชาการผสม 333 (บก.ผสม 333) และตั้งแต่วันที่ 1 กรกฎาคม พ.ศ. 2507 ได้จัดตั้งหน่วยงานที่เป็นชื่อว่า หน่วยผสม 333 ระหว่างประเทศไทยกับสหรัฐ เป็นหน่วยปฏิบัติการณ์ในสนาม โดยได้รับความช่วยเหลือจากมิตรประเทศอย่างใกล้ชิด มีหน้าที่และความรับผิดชอบช่วยรักษาความมั่นคงแห่งประเทศไทย ในส่วนที่เกี่ยวข้องกับราชอาณาจักรลาว
กำลังรบ
ในปี พ.ศ. 2503 กองกำลังติดอาวุธช่วงแรกที่จัดตั้งในกองบัญชาการผสม 333 เป็นกำลังพลจากกองบังคับการสนับสนุนทางอากาศ หรือรู้จักกันในนาม "ตำรวจพลร่ม" หรือ "พารู" (Paru) ร่วมกับกำลังพลจากหน่วยบัญชาการนาวิกโยธิน และศูนย์สงครามพิเศษของกองทัพบก โดยปฏิบัติการทางยุทธการและการข่าวกรอง และฝึกประกอบกำลังรบท้องถิ่นเพื่อหาวิธีบ่อนทำลายกำลังฝ่ายข้าศึก ส่วนสำนักข่าวกรองกลางสหรัฐ (CIA) ปกปิดสถานภาพบุคลากรโดยแปรสภาพเป็บบริษัทเอกชน "สกาย" (Sky) เพื่อประสานงานกำลังรบของฝ่ายไทยและฝ่ายสหรัฐ โดยมีบริษัทเอกชน "แอร์ อเมริกา" (Air America) เป็นหน่วยงานจัดตั้งเพื่อสนับสนุนทางอากาศ การลำเลียงขนส่ง และการโจมตีทางอากาศ
ในเดือนเมษายน พ.ศ. 2504 ภูมี หน่อสวรรค์ รองนายกรัฐมนตรีลาวเข้าพบปะกับสฤษดิ์ ธนะรัชต์ นายกรัฐมนตรีไทย เพื่อขอรับการสนับสนุนทหารปืนใหญ่จากรัฐบาลไทย สถานเอกอัครราชทูตสหรัฐประจำประเทศไทยสนับสนุนแนวคิดการส่งกองร้อยทหารปืนใหญ่เพื่อไม่ให้รัฐบาลลาวฝ่ายขวาเสียเปรียบลาวฝ่ายซ้าย วันที่ 19 เมษายน พ.ศ. 2504 สฤษดิ์ ธนะรัชต์อนุมัติให้กองทัพบกจัดกองร้อยปืนใหญ่ 2 กองร้อย; กองร้อยปืนใหญ่สตาร์ไชน์ 1 (Star Shine 1; SS1) โดยจัดกำลังพลจากกองพันทหารปืนใหญ่ที่ 11 และกองพันทหารปืนใหญ่ที่ 31 จังหวัดลพบุรี และกองร้อยปืนใหญ่สตาร์ไชน์ 2 (Star Shine 2; SS2) โดยจัดกำลังพลจากกองพันทหารปืนใหญ่ที่ 21 กรุงเทพมหานครเคลื่อนกำลังพลไปที่แขวงสุวรรณเขตและแขวงคำม่วน เสร็จสิ้นภารกิจในวันที่ 14 มิถุนายน พ.ศ. 2504
ต่อมา เมื่อวันที่ 29 มิถุนายน พ.ศ. 2507 กองทัพบกได้ส่งมอบกองร้อยทหารปืนใหญ่ผสมเฉพาะกิจ; กองร้อยปืนใหญ่ซันไลส์ (Sun Rise; SR) มีทั้งหมด 8 รุ่น มีระยะการปฏิบัติการแต่ละรุ่น 8 เดือน เสร็จสิ้นภารกิจในปี พ.ศ. 2513 กับหน่วยปฏิบัติการพิเศษสงครามกองโจร อาทิ หน่วยเอสจียู (Special Guerilla Unit), ชุดเอที (Action Team; AT), ชุดเฝ้าถนน (Road Watch Team; RWT), และชุดปฏิบัติการพิเศษ "แซด" (Z)
หน่วยบินของกองทัพอากาศสนับสนุนเมื่อปี พ.ศ. 2504–2505 คือ หน่วยบินไฟร์ฟลาย (Fire Fly) ประกอบด้วยนักบินชุดละ 4 นาย และอากาศยาน เอที-6 (บฝ.6) จำนวน 4 ลำ เพื่อใช้โจมตีทางอากาศสนับสนุนกองทัพแห่งชาติลาวในภาคพื้นดิน มีระยะการปฏิบัติการแต่ละรุ่น 8 เดือน ครั้นเมื่อปี พ.ศ. 2507 กองทัพอากาศจัดชุดหน่วยบินอากาศยานโจมตี ที-28 (บ.จฝ.13) ประกอบด้วยนักบินชุดละ 7 ถึง 10 นาย มีระยะการปฏิบัติการแต่ละรุ่น 6 เดือน เสร็จสิ้นภารกิจในปี พ.ศ. 2513
นิวเอจ
นิวเอจ (New Age) อาจหมายถึง
สายหลักชูโอ
สายหลักชูโอ หรือเรียกสั้นๆว่า สายชูโอ เป็นหนึ่งในทางรถไฟสายหลักในประเทศญี่ปุ่น  เชื่อมระหว่างโตเกียวและนาโงยะ แม้ว่าการเดินทางระหว่างสองเมืองนี้ หากใช้สายหลักโทไกโดจะใช้เวลาที่สั้นกว่าก็ตาม ทางรถไฟสายนี้ถูกแบ่งออกเป็นสองช่วงก็คือ สายชูโอตะวันออก ที่ดำเนินงานโดย JR ตะวันออก และ สายชูโอตะวันตก ที่ดำเนินงานโดย JR ตอนกลาง โดยมีสถานีรถไฟชิโนโนอิเป็นสถานีเปลี่ยนผ่านเขตดำเนินงาน
โตเกียว–มิตากะ
ความหมายสัญลักษณ์
มายูโกะ ฟูกูดะ
พ่อของเธอ, เค็นจิ ฟุกุดะ เป็นมือกลองวงดนตรี Kasutera
ชีวิตส่วนตัว
ความสนใจของมะยุโกะรวมถึงการอ่านและฝีมือด้วยแล้ว และเธอยังเล่นเปียโนได้อีกด้วย ศิลปินที่ชื่นชอบของเธอรวมถึง อะยุมิ ฮะมะซะกิ, โพโน กราฟฟิตตี และ ริงโงะ ชีนะ
แหล่งข้อมูลอื่น
1994
อำเภอกมลาไสย
กมลาไสย เป็นอำเภอหนึ่งในจังหวัดกาฬสินธุ์ เป็นที่ตั้งของเมืองฟ้าแดดสงยาง ปัจจุบันเหลือแต่ซากอิฐปนดิน มีคูเมืองสองชั้น มีลักษณะเป็นท้องน้ำ ผังเมืองรูปไข่แบบทวาราวดีมีตัวเมืองสองชั้น เชื่อว่าเกิดจากการขยายตัวเมือง มีการขุดพบใบเสมาหินทรายที่ขึ้นทะเบียนไว้กับกรมศิลปากร 130 แผ่น นอกจากนี้ยังมีพระธาตุยาคู เป็นศาสนสถานเนื่องในศาสนาพุทธในสมัยทวารวดีช่วงพุทธศตวรรษที่ 12–16
ประวัติ
ประมาณปี พ.ศ. 2409 พระยาชัยสุนทรกับราชวงศ์เกษ จึงพากันลงไปว่าความที่กรุงเทพฯ เพราะตกลงกันไม่ได้ในที่สุดราชวงศ์เกษ จึงขอเข้าเฝ้ากราบบังคมทูลพระบาทสมเด็จพระจอมเกล้าเจ้าอยู่หัวขอแยกจากราชวงศ์กาฬสินธุ์ แล้วไปตั้งเมืองขึ้นใหม่ทางทิศใต้ ของเมืองกาฬสินธุ์ ริมแม่น้ำปาว ห่างจากเมืองเดิมประมาณ 13 กิโลเมตร ที่ตั้งเมืองบริเวณนี้เป็นดงใหญ่อุดมสมบูรณ์ มีหนองบัวมีบัวนานาชนิด พระบาทสมเด็จพระเจ้าอยู่หัว จึงมีพระบรมราชานุญาตให้ตั้งเมืองขึ้น บริเวณที่เรียกว่า ปากน้ำดอกไม้ที่ไหลมาบรรจงกับลำน้ำปาวและโปรดเกล้าฯ แต่งตั้งราชวงศ์เกษขึ้นเป็นพระราษฎรบริหาร(เกษ) เจ้าเมืองกระมาลาไสย เป็นคนแรกโดยมีเมืองสหัสขันธ์และเมืองกุดสิมนารายณ์มาขึ้นด้วย
พระราษฎรบริหาร (เกษ) ปกครองเมืองกระมาลาไสย อยู่ประมาณ 11 ปี ก็ถึงแก่กรรมเมืองสหัสขันธ์ และเมืองกุมสิมนารายณ์ ก็แยกตัวออกจากการปกครองเมื่อราวปี พ.ศ. 2421 ครั้นปี พ.ศ. 2422 จึงโปรดเกล้าฯ ตั้งอุปฮาดทองบุตรของพระราษฎรบริหาร (เกษ) ขั้นเป็นที่”พระราษฎรบริหาร(ทอง)”แทนบิดาแล้วตั้งราชวงศ์บัว น้องชายคนที่ 2 เป็นอุปฮาดสืบทอดจนมาถึงรัชกาลที่ 5 ได้ทรงปรับปรุงแบบการปกครองบ้านเมืองขึ้นใหม่ โดยแบ่งเป็นกระทรวง ในส่วนภูมิภาคหัวเมืองใหญ่ๆ ตั้งขึ้นเป็นมณฑลเมืองกระมาลาไสย ให้เป็นอำเภอขึ้นตรงต่อมณฑลอีสานและขึ้นตรงต่อมณฑลร้อยเอ็ด ตามลำดับ ต่อมาสมัยพระบาทสมเด็จพระมงกุฎเกล้าเจ้าอยู่หัว ระหว่างปี พ.ศ. 2453 - 2468 ได้มีการปรับปรุงกิจการบ้านเมืองอีก โดยยุบมณฑลเป็นจังหวัด ได้แต่งตั้งอำเภอใหญ่เป็นจังหวัด อำเภอเมืองกาฬสินธุ์ได้ยกฐานะเป็นจังหวัด ในปี พ.ศ. 2456 จึงได้มารวมเป็นอำเภอหนึ่งของจังหวัดกาฬสินธุ์และได้ชื่อใหม่ว่าอำเภอ "กมลาไสย"
การปกครองส่วนภูมิภาค
อำเภอกมลาไสยแบ่งพื้นที่การปกครองออกเป็น 8 ตำบล 111 หมู่บ้าน ได้แก่
การปกครองส่วนท้องถิ่น
ท้องที่อำเภอกมลาไสยประกอบด้วยองค์กรปกครองส่วนท้องถิ่น 10 แห่ง ได้แก่
เขตบริหารพิเศษฮ่องกงในโอลิมปิกฤดูร้อน 2024
เขตบริหารพิเศษฮ่องกง มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม ค.ศ. 2024 นับเป็นการปรากฏตัวครั้งที่ 17 ของดินแดนนี้ในโอลิมปิกฤดูร้อน นับตั้งแต่เปิดตัวในฐานะอาณานิคมของอังกฤษในโอลิมปิกฤดูร้อน 1952 ยกเว้น การแข่งขันที่มอสโก 1980 ซึ่งเป็นส่วนหนึ่งของการคว่ำบาตรที่นำโดยสหรัฐ
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
ว่ายน้ำ
ผลการแข่งขันดังนี้
20XX
20XX เป็นวิดีโอเกมแพลตฟอร์มแอ็กชันโรกไลก์แนวอินดี ที่พัฒนาโดยแบตเตอรีสเตเปิลเกมส์ ซึ่งเป็นสตูดิโออินดีสัญชาติอเมริกัน เวอร์ชันเกมเล่นระหว่างการพัฒนาได้รับการเปิดตัวสำหรับไมโครซอฟท์ วินโดวส์ บนสตีมเมื่อวันที่ 12 ตุลาคม ค.ศ. 2016 ส่วนภาคต่อในชื่อ 30XX พร้อมให้เล่นในเกมเล่นระหว่างการพัฒนาสตีม
รูปแบบการเล่น
เกมนี้ได้รับแรงบันดาลใจจากร็อคแมน X ซึ่งผู้เล่นจะต้องยิงหรือฟันศัตรูและทำภารกิจท้าทายบนแพลตฟอร์มที่ยากลำบากเพื่อจบด่าน สิ่งที่แตกต่างคือด่านเหล่านี้สร้างขึ้นแบบสุ่มตามส่วนเลเวลหรือ "ก้อนหนา" และยังให้เล่นแบบร่วมมือกันทั้งในเฉพาะถิ่นและออนไลน์ แทนที่จะให้ชีวิตผู้เล่นหลายต่อหลายครั้ง เกมดังกล่าวมีเพอร์มาเดธ (ความตายถาวร) แต่เป็น "โรกไลต์" (เกมแบบโรกเล็กน้อย) ที่ผู้เล่นสามารถใช้ชิปวิญญาณที่ได้รับระหว่างเลเวลเพื่อปลดล็อกการอัปเกรดแบบพาสซีฟประเภทใหม่เพื่อซื้อ และรับการอัปเกรดสำหรับความพยายามครั้งต่อไปของการดำเนินงานนั้นโดยเฉพาะ
ระหว่างเลเวล ผู้เล่นสามารถใช้สลักเกลียวที่ได้รับเป็นสกุลเงินเพื่อซื้อการอัปเกรดแบบพาสซีฟ หรือเพื่อเพิ่มพลังชีวิตหรือพลังงานในตู้จำหน่ายสินค้าอัตโนมัติ นอกจากนี้ ยังสามารถพบการอัปเกรดในหีบสมบัติและสถานที่อื่น ๆ เมื่อเอาชนะบอสได้ ผู้เล่นสามารถเลือกที่จะใช้พลังของพวกมันในฐานะสิ่งตอบแทน โดยมอบความสามารถพิเศษใหม่ให้แก่พวกเขา หรือรับสิ่งตอบแทนเป็นสลักเกลียว หรือการอัปเกรดแบบพาสซีฟแบบสุ่มแทน
โครงเรื่อง
เกมดังกล่าวเป็นเรื่องราวของนีนา สาวสวมชุดเกราะที่ติดอาวุธด้วยเพาเวอร์บลาสเตอร์ และเอซ หนุ่มสวมชุดเกราะที่มีดาบพลังงาน อันเป็นผลที่ตามมาจากการก่อการกำเริบของหุ่นยนต์ โดยเดินทางจากฐานของพวกเขาบนอาร์ก ซึ่งเป็นสถานีอวกาศที่โคจรรอบโลก พวกเขาได้รับการว่าจ้างให้แผ้วถางพื้นที่อันตรายซึ่งเต็มไปด้วยหุ่นยนต์ที่อาละวาด
การพัฒนา
เกมดังกล่าวเป็นเกมเชิงพาณิชย์เกมแรกของคริส คิง ผู้พัฒนา และการพัฒนาได้รับแรงกระตุ้นจากความเชื่อที่ว่านี่เป็นโอกาสสุดท้ายของเขาที่จะทำเกมที่เสี่ยง เช่น การพัฒนาเกมโดยไม่มีครอบครัวคอยสนับสนุน ในขณะที่เขาอายุ 20 ปลาย ๆ แนวคิดเบื้องหลังเกมนี้เกิดจากความเชื่อของเขาที่ว่าบริษัทแคปคอมได้หยุดสร้างเกมร็อคแมนอย่างพอสมควร รวมถึงเขาและแฟน ๆ คนอื่น ๆ ก็ต้องการรูปแบบการเล่นอย่างเดียวกันมากกว่านี้
จุดสนใจหลักของนักพัฒนาอยู่ที่ความรู้สึกของเกม และทำให้มันเล่นในลักษณะที่คล้ายกับร็อคแมน ส่วนด้านที่ยากที่สุดในการพัฒนาเกมคือการแก้จุดบกพร่องเน็ตโค้ดที่อนุญาตให้เล่นออนไลน์ได้
คริสเชื่อว่าโปรแกรมเกมเล่นระหว่างการพัฒนาของสตีมมีความสำคัญต่อการพัฒนาเกม และ "นึกไม่ออก" ว่าจะเปิดตัวออกมาได้โดยไม่มีมัน
ซาวด์แทร็ก
ซาวด์แทร็กของเกมนี้ได้รับการแต่งโดยแบรนดอน "ซิตีไฟส์" เอลลิส และรวมองค์ประกอบของชิปจูนตลอดจนเครื่องสังเคราะห์เสียงเพื่อทำให้คล้ายกับเกมซูเปอร์แฟมิคอม
การตอบรับ
20XX ได้รับการตอบรับอย่างดีจากทั้งแฟน ๆ และสื่อเกม โดยอดัม สมิธ แห่งเว็บไซต์ร็อก, เปเปอร์, ช็อตกัน ให้ความเห็นว่าเกมนี้ "ดูดีมาก"
ศรีเอี่ยม
ศรีเอี่ยม อาจหมายถึง
จิมมี่ แครมป์ตัน
จิมมี่ แครมป์ตัน (เกิด 23 กรกฎาคม ค.ศ. 1949) เป็นวิ่งระยะกลางชาวพม่า และเข้าแข่งขัน โอลิมปิกฤดูร้อน 1972
1989 (อัลบั้มเทย์เลอร์ สวิฟต์)
1989 เป็นสตูดิโออัลบั้มลำดับที่ห้าของนักร้องอเมริกัน เทย์เลอร์ สวิฟต์ ออกจำหน่ายวันที่ 27 ตุลาคม ค.ศ. 2014 โดยค่ายบิกแมชีนเรเคิดส์ เธอเริ่มทำอัลบั้มในปีที่อัลบั้มเรดออกจำหน่าย และระหว่างที่มีสื่อคอยติดตามทำข่าวเกี่ยวกับเธอบ่อยครั้ง ตลอดเวลาการเขียนเพลง 2 ปี เธอร่วมงานกับโปรดิวเซอร์อย่างแมกซ์ มาร์ติน และเชลล์แบ็ก ซึ่งมาร์ตินได้รับหน้าที่เป็นผู้ดูแลการผลิตร่วมกับสวิฟต์ด้วย ชื่ออัลบั้มมีแรงบันดาลใจจากกลิ่นอายเพลงป็อปในคริสต์ทศวรรษ 1980 โดยเฉพาะในปีเกิดของเธอ
อัลบั้มเป็นการแยกทางจากแนวดนตรีจากคันทรีในอัลบั้มก่อนหน้า และสวิฟต์กล่าวว่าเป็น "อัลบั้มเพลงป็อปอย่างเป็นทางการอัลบั้มแรก" ของเธอ หากเทียบกับงานเพลงชุดก่อนหน้า การผลิตอัลบั้ม 1989 จะใช้การโปรแกรมเสียงกลอง เครื่องสังเคราะห์เสียง เสียงเบสที่เป็นจังหวะ เสียงร้องประสานที่ดัดแปลงแล้ว และกีตาร์ 1989 ได้รับคำวิจารณ์จากนักวิจารณ์เพลงร่วมสมัยส่วนใหญ่ว่าเป็นที่ชื่นชอบ นักวิจารณ์รู้สึกว่าการผลิตเพลงทำได้ดี สื่อสิ่งพิมพ์จำนวนมาก เช่น ไทม์ โรลลิงสโตน และพิตช์ฟอร์กมีเดีย จัดอันดับให้เป็นหนึ่งในอัลบั้มที่ดีที่สุดใน ค.ศ. 2014
หลังจากเปิดตัวที่อันดับที่ 1 บนชาร์ตบิลบอร์ด 200 อัลบั้ม 1989 ขายได้ 1.287 ล้านชุดในสัปดาห์แรก ยอดขายรวมในสหรัฐอเมริกาในสัปดาห์แรกของอัลบั้มสูงสุดนับตั้งแต่ ค.ศ. 2002 และทำให้สวิฟต์เป็นศิลปินคนแรกที่ขายอัลบั้มเดียวได้หนึ่งล้านชุดหรือมากกว่าในระยะเวลาหนึ่งสัปดาห์ได้ถึง 3 อัลบั้ม อัลบั้ม 1989 กลายเป็นอัลบั้มที่ขายดีที่สุดใน ค.ศ. 2014 ในสหรัฐอเมริกา และขายได้มากกว่า 5.5 ล้านอัลบั้มนับถึงเดือนธันวาคม ค.ศ. 2015 และขายได้ 8.6 ล้านอัลบั้มทั่วโลก อัลบั้มออกซิงเกิล 5 ซิงเกิล ได้แก่ "เชกอิตออฟ" "แบลงก์สเปซ" "แบดบลัด" ทั้งหมดขึ้นอันดับหนึ่งในสหรัฐอเมริกา ขณะที่ "สไตล์" ขึ้นสูงสุดที่อันดับที่ 6 "ไวล์ดิสต์ดรีมส์" ขึ้นสูงสุดที่อันดับที่ 5 และ "เอาต์ออฟเดอะวูดส์" ขึ้นสูงสุดที่อันดับที่ 18 ซิงเกิลห้าซิงเกิลแรกขึ้นอันดับหนึ่งบนชาร์ตอะดัลต์ท็อป 40 และเมนสตรีมท็อป 40 และได้รับการรับรองระดับแพลตินัมหลายครั้งจากสมาคมผู้ประกอบกิจการเพลงของสหรัฐอเมริกา (RIAA)
สวิฟต์ได้เข้าชิงรางวัลแกรมมี 8 สาขาสำหรับอัลบั้ม 1989 รวมถึงรางวัลอัลบั้มเพลงแห่งปี เป็นอัลบั้มที่สามของสวิฟต์ นอกจากรางวัลสูงสุดแล้ว อัลบั้มยังได้เข้าชิงอัลบั้มเพลงป็อปยอดเยี่ยม ซิงเกิล "เชกอิตออฟ" และ "แบลงก์สเปซ" ได้เข้าชิงรางวัลบันทึกเสียงแห่งปี เพลงแห่งปี และการแสดงเดี่ยวป็อปแห่งปี ซิงเกิลที่สี่ "แบดบลัด" เข้าชิงรางวัลการแสดงคู่หรือกลุ่มป็อปยอดเยี่ยม และมิวสิกวิดีโอยอดเยี่ยม
รายชื่อเพลง
อัลบั้มฉบับมาตรฐานจะมีเพลงรวมอยู่ 13 เพลง และฉบับดีลักซ์จะมี 19 เพลง
โสม (ฮินดู)
โสม (ออกเสียง โสม หรือ โสมะ) (ภาษาสันสกฤต) หรือ เหาม (ภาษาอเวสตะ) มีรากศัพท์จากภาษาโปรโตอินเดีย-อิหร่าน "*sauma-" หมายถึง เครื่องดื่มที่ใช้ในพิธีกรรมโบราณ นับว่ามีความสำคัญอย่างมากในวัฒนธรรมอินเดีย-อิหร่านยุคต้นๆ และภายหลังยังมีความสำคัญในวัฒนธรรมเปอร์เซียและวัฒนธรรมพระเวท มักจะกล่าวถึงเสมอในฤคเวทซึ่งมีบทสวดหลายบทบรรยายถึงคุณสมบัติของโสมว่า ช่วยชูกำลัง และทำให้มึนเมา ในคัมภีร์อะเวสตะของเปอร์เซียโบราณ มีบทสวดหนึ่งหมวด เรียกว่า ยัษฏ์ (Yasht) มีเนื้อหากล่าวว่าถึง เหามะ ทั้งหมวด (มี 24 บทด้วยกัน)
นอกจากนี้ ตามคติของฮินดู "โสม" ยังหมายถึงเทพเจ้าแห่งดวงจันทร์ด้วย
ในคัมภีร์พระเวท มีคำบรรยายถึงการเตรียมน้ำโสมเอาไว้ว่า ทำได้โดยการค้นน้ำจากลำต้นของไม้ชนิดหนึ่งที่ขึ้นบนภูเขา ซึ่งนักวิชาการในชั้นหลังสันนิษฐานเอาไว้ต่างๆ นานา บ้างก็ว่าเป็นเห็ดเมา พืชเสพย์ติดจำพวกกัญชา หรือป่านเหลือง (Ephedra) ทั้งในวัฒนธรรมพระเวท และวัฒนธรรมโซโรอัสเตอร์ คำว่าโสมนี้ หมายถึง ทั้งพืช เครื่องดื่ม และยังเป็นบุคลาธิษฐาน หมายถึงเทพเจ้า ซึ่งทั้ง 3 นี้ก่อให้เกิดนัยสำคัญทางศาสนาและปรัมปราคติขึ้น
รากศัพท์
ทั้งคำว่า โสม และ เหาม ของอะเวสตะ ต่างก็มาจาก รากศัพท์โปรโตอินเดิย-อิหร่าน "*sauma-" ดังกล่าวมาแล้ว สำหรับชื่อเผ่า "เหามวาร์ค" (Hauma-varga) ในแถบสไคเทียน ก็มีความสัมพันธ์กับคำนี้ และอาจมีความสัมพันธ์กับพิธีกรรมเหล่านี้ด้วย คำนี้มาจากรากศัพท์อินเดีย-อิหร่าน "*sav-" (สันสกฤต สว-) หมายถึง กด คั้น นั่นคือ *sav-ma- เป็นเครื่องดื่มที่เตรียมจากการคั้นลำต้นของพืชชนิดหนึ่ง (เทียบ es-presso) รากศัพท์ของคำนี้ อาจเป็นภาษาโปรโตอินเดีย-ยุโรป (*sewh-) และยังปรากฏในคำว่า son (ลูกชาย) ในภาษาอังกฤษด้วย (จากรากศัพท์ *suhnu- หมายถึง คั้นออกมา ดันออกมา ซึ่งก็คือ เพิ่งเกิดใหม่ นั่นเอง
โสมในพระเวท
ในคัมภีร์พระเวท โสมถือว่ามีความศักดิ์สิทธิ์เสมอเทพเจ้า เทพเจ้า น้ำโสม และต้นโสม อาจหมายถึง สิ่งอันเป็นหนึ่งเดียว หรืออย่างน้อยก็แยกความแตกต่างได้ยาก ลักษณะเช่นนี้ คล้ายกับคำว่า "ambrosia" ของกรีกโบราณ (มีรากศัพท์ร่วมกับคำว่า "อมฤต") ซึ่งเป็นสิ่งที่เทพเจ้าดื่ม และสิ่งที่ทำให้ผู้ดื่มกลายเป็นเทพเจ้า พระอินทร์และพระอัคนิ  ถือว่าได้เสวยน้ำโสมอย่างบริบูรณ์  หากมนุษย์ได้ดื่มน้ำโสม ก็เชื่อว่าอาจจะได้รับความเป็นทิพย์เช่นเทพเจ้าด้วย
ในฤคเวท
ในคัมภีร์ฤคเวท (8.48.3 แปลโดย Griffith) ระบุว่า
มณฑลที่ 9 แห่งฤคเวท มีชื่อเรียก "โสม มณฑล" ประกอบด้วยบทสวดที่กล่าวถึง "โสม ปวมาน" ทั้งหมด (โสมที่ทำให้บริสุทธิ์แล้ว) น้ำโสมที่ใช้ดื่มจะถูกเก็บรักษาและแจกจ่ายไปในหมู่คนธรรพ์ นอกจากนี้ฤคเวทยังกล่าวถึง สุโศมะ อรรชิกิยะ และภูมิภาคอื่นๆ ที่มีโสม (เช่นใน 8.7.29; 8.64.10-11) ศรรยนวัต ยังอาจเป็นชื่อสระ หรือบ่อน้ำ ที่สามารถพบโสมได้บริเวณริมตลิ่งหรือขอบสระ
พืชโสมนี้ มีบรรยายว่างอกงามอยู่บนเทือกเขา (คิริษฐะ) มีลำต้นยาว สีเหลือง น้ำดื่มจากโสมทำได้โดยนักบวชจะทุบต้นโสมด้วยหิน อันเป็นวิธีหนึ่งของการบำเพ็ญตบะ น้ำที่คั้นได้จะนำไปผสมกับส่วนผสมอื่น (เช่น น้ำผึ้ง หรือนม) ก่อนดื่ม
ในศาสนาฮินดู
ในศิลปะของฮินดู มีภาพวาดเทพเจ้าโสมเป็นรูปโค หรือนก และบางครั้งก็เป็นตัวอ่อนมนุษย์ แต่ไม่ค่อยพบที่วาดเป็นมนุษย์ผู้ใหญ่ ในศาสนาฮินดูนั้น เทพโสม กำเนิดขึ้นเป็นเทพเจ้าแห่งดวงจันทร์ และมีความเกี่ยวข้องกับปรโลก พระจันทร์ถือถ้วยที่เทพเจ้าใช้ดื่มน้ำโสม ด้วยเหตุนี้ โสมจึงเป็นบุคลาธิษฐานของเทพเจ้าแห่งดวงจันทร์ หรือพระจันทร์ นั่นเอง พระจันทร์ข้างขึ้น หมายถึงโสมกำลังสร้างตัวขึ้นใหม่ พร้อมทื่จะถูกดื่มอีกครั้ง
ในตำนานเล่าว่า ชายาทั้ง 27 องค์ของเทพโสม เป็นธิดาของทักษะ เทพโสมลุ่มหลงภรรยาองค์หนึ่งที่ชื่อ โรหินี มากกว่าองค์อื่นๆ ทักษะจึงสาปให้โสมเหี่ยวแห้งและตายไป แต่บรรดาชายาของโสมมาขัดขวาง จึงทำให้การตายนั้นไม่ได้ตายสิ้นไป แต่จะปรากฏตัวเป็นช่วงๆ และกลายเป็นสัญลักษณ์ข้างขึ้นข้างแรมของดวงจันทร์นั่นเอง
สุศรุต นักปราชญ์ผู้เชี่ยวชาญอายุรเวทผู้มีชื่อเสียง ได้เขียนไว้ว่า โสมที่ดีที่สุดนั้น จะพบได้ในภูมิภาคลุ่มน้ำสินธุตอนบน และในกัษมีร์ (แคชเมียร์) (Susruta Samhita: 537-538, SS.CS. 29.28-31).
มาร์โก ซีโมเน
มาร์โก ซีโมเน (Marco Simone; เกิดวันที่ 7 มกราคม พ.ศ. 2512) เป็นอดีตนักฟุตบอลชาวอิตาลี เล่นในตำแหน่งกองหน้า และปีก เขาเคยได้แชมป์เซเรียอา 4 สมัยและยูฟ่าแชมเปียนส์ลีก 2 สมัยกับเอซี มิลาน อีกทั้งยังเคยลงเล่นให้กับปารีแซ็ง-แฌร์แม็ง และ มอนาโก รวมถึงทีมชาติอิตาลี มาร์โกเคยเป็นหัวหน้าผู้ฝึกสอนของราชบุรี มิตรผล ในไทยลีก
เทศมณฑลแยซด์
แยซด์ เป็นเทศมณฑลในจังหวัดแยซด์ ประเทศอิหร่าน โดยมีแยซด์เป็นเมืองหลัก จากสำมะโน พ.ศ. 2549 เทศมณฑลนี้มีประชากร 515,044 คนใน 138,108 ครัวเรือน เทศมณฑลนี้แบ่งออกเป็น 2 อำเภอ คือ อำเภอกลางและอำเภอซอแรช และมี 4 เมือง ดังนี้ แยซด์, ซอแรช, ชอเฮดีเย และแฮมีดียอ
ลิมา
ลิมา (Lima) เป็นเมืองหลวงและเมืองที่ใหญ่ที่สุดของประเทศเปรู รวมทั้งของจังหวัดลิมา และยังเป็นศูนย์กลางการขนส่ง การเงิน อุตสาหกรรม และวัฒนธรรมของประเทศอีกด้วย ตั้งอยู่บริเวณที่ห้อมล้อมด้วยหุบเขาชิยอน แม่น้ำริมัก และแม่น้ำลูริน ริมชายฝั่งแห้งแล้งซึ่งอยู่ติดกับอ่าวในมหาสมุทรแปซิฟิก ซึ่งมีท่าเรือที่สร้างขึ้นและตั้งชื่อว่า กายาโอ (Callao)
ลิมาตั้งขึ้นโดยฟรันซิสโก ปิซาร์โร ผู้พิชิตชาวสเปน เมื่อวันที่ 18 มกราคม พ.ศ. 2078 โดยให้ชื่อว่า "นครแห่งเหล่ากษัตริย์" ลิมาเป็นเมืองและเขตนครหลวงสำคัญที่สุดในทวีปอเมริกาใต้มานานกว่าสามศตวรรษ ปัจจุบันจำนวนประชากรเกือบหนึ่งในสามของทั้งประเทศอาศัยในเขตนครหลวงของเมืองนี้
เนื่องจากไม่มีการกำหนดเขตบริหารของเมืองนี้อย่างเป็นทางการ โดยทั่วไปจึงจัดว่ากรุงลิมาประกอบด้วย 30 เขตจาก 43 เขตของจังหวัดลิมา และเป็นแก่นของเขตนครหลวงลิมา หนึ่งในสิบเขตนครหลวงที่ใหญ่ที่สุดในอเมริกา
ประเทศเปรูตั้งอยู่ในทวีปอเมริกาใต้ มีเมืองหลวงชื่อกรุงลิมา ใช้ภาษาสเปนเป็นภาษาทางการ ส่วนสกุลเงินนั้นใช้สกุลเงินเปรูโซล เป็นประเทศที่คนไทยสามารถไปเที่ยวได้โดยไม่ต้องขอวีซ่าอีกด้วย ประเทศเปรูมีที่เที่ยวที่น่าสนใจมากมายเพราะมีภูมิประเทศหลากหลาย ทั้งพื้นที่ชายฝั่งที่เรียกว่าโกสตา (Costa) เขตที่สูงบนเทือกเขาแอนดีสที่เรียกว่าเซียร์รา (Sierra) และเขตป่ารกทึบอันเป็นส่วนหนึ่งของป่าดิบชื้นอเมซอน ซึ่งกินพื้นที่ถึง 60% ของประเทศ เรียกว่าเซลวา (Selva) นอกจากจะไปเที่ยวชมธรรมชาติแล้ว เปรูก็ยังเป็นประเทศที่เหมาะมากสำหรับการไปสัมผัสอารยธรรมและวัฒนธรรมของชนเผ่าอินคาอีกด้วย
สุริยุปราคา 14 ตุลาคม พ.ศ. 2566
การมองเห็น
อุปราคาครั้งนี้มองเห็นได้ในทวีปอเมริกาเหนือและทวีปอเมริกาใต้ โดยแนวคราสผ่านรัฐออริกอน รัฐเนวาดา ตอนบนสุดของรัฐแคลิฟอร์เนีย รัฐยูทาห์ ตอนบนของรัฐแอริโซนา รัฐนิวเม็กซิโก และรัฐเท็กซัส สหรัฐ จากนั้นผ่านอ่าวเม็กซิโก รัฐกัมเปเช รัฐยูกาตัง รัฐกินตานาโร ประเทศเม็กซิโก ประเทศเบลีซ ประเทศฮอนดูรัส ประเทศนิการากัว ตามแนวชายฝั่งประเทศคอสตาริกา ประเทศปานามา ผ่านมหาสมุทรแปซิฟิก เข้าสู่ประเทศโคลอมเบีย ป่าแอมะซอน ประเทศบราซิล และแนวคราสไปสิ้นสุดบริเวณนอกชายฝั่งรัฐปารานา ประเทศบราซิล ในมหาสมุทรแอตแลนติก
ภาษาโลทา
ภาษาโลทา มีผู้พูดราว 80,000 คนในรัฐนาคาแลนด์ทางตะวันออกเฉียงเหนือของอินเดีย ส่วนใหญ่อยู่ทางตอนกลางของรัฐ อยู่ในตระกูลภาษาย่อยทิเบต-พม่า ใกล้เคียงกับภาษาเอา ที่ใช้พูดทางตอนเหนือ และภาษามณีปุรีในรัฐมณีปุระ เขียนด้วยอักษรละติน ที่ประดิษฐ์โดยมิชชันนารีชาวตะวันตก คำศัพท์ได้รับอิทธิพลจากภาษาอัสสัมและภาษาฮินดี มีการแปลคัมภีร์ไบเบิลเป็นภาษาโลทาด้วย
วอลเลย์บอลหญิงทีมชาติจีนไทเป
วอลเลย์บอลหญิงทีมชาติจีนไทเป (中華台北女子排球代表隊) เป็นตัวแทนของสาธารณรัฐจีน (ประเทศไต้หวัน)ในการแข่งขันวอลเลย์บอลนานาชาติรวมถึงนัดกระชับมิตร
ทีมนี้เคยได้รับเหรียญทองแดง จากการแข่งขันเอเชียนเกมส์ 2006 ที่โดฮา, ประเทศกาตาร์
ภาษาวัมบูเล
ภาษาวัมบูเล เป็นภาษาของเผ่าวัมบูเล ไร เป็นหนึ่งในชนเผ่าที่พูดภาษากลุ่มกิรันตีในตำบลโอขันธุลกะ ทางภาคตะวันออกของเนปาล มีผู้พุดมากกว่า 5,000 คน อยู่รอบๆแม่น้ำสุนโกสีและกุธโกสีใกล้เทือกเขากุยภีร์ อยู่ทางใต้ของตำบลโอขันธุลกะ ทางตะวันตกของตำบลโขตัง ทางเหนือของตำบลอุทยปุระ และทางตะวันออกเฉียงเหนือของตำบลสินธุลี ภาษาที่ใกล้เคียงที่สุดคือภาษาโจโร
คีวปิด (ดาวบริวาร)
คีวปิด (Cupid) หรือเป็นที่รู้จักว่า Uranus XXVII เป็นดาวบริวารลำดับที่ 9 นับตามระยะทางจากดาวยูเรนัส คีวปิด ตั้งชื่อตาม Cupid จากวรรณกรรมของเชคสเปียร์ เรื่อง Timon of Athens คีวปิด ถูกค้นพบใน ปี ค.ศ. 2003 โดยกล้องโทรทรรศน์อวกาศฮับเบิล ตอนค้นพบมันถูกกำหนดให้มีชื่อว่า "S/2003 U 2"
คีวปิดถูกจัดอยู่ในกลุ่มของพอร์ชา ซึ่งในกลุ่มนี้มีดาวบริวารทั้งหมด 8 ดวง ได้แก่ เบียงกา เครสซิดา เดสดิโมนา จูเลียต พอร์ชา รอซาลินด์ เบลินดา เพอร์ดิตา
ภาษาตันกัต
ภาษาตังกุต หรือภาษาซีเซี่ย เป็นตระกูลภาษาย่อยทิเบต-พม่าโบราณใช้พูดในจักรวรรดิตังกุต มีความใกล้เคียงกับภาษาทิเบต ภาษาพม่า และอาจมีความใกล้เคียงกับภาษาจีนด้วย เป็นภาษาราชการในจักรวรรดิตังกุต (ภาษาจีนเรียก ซีเซี่ย 西夏) ซึ่งเป็นอิสระในสมัยราชวงศ์ซ่ง(ซ้อง)เมื่อราว พ.ศ. 1544 และถูกปราบปรามโดยเจงกีสข่าน (Činggis Qaɣan) ใน พ.ศ. 1770 มีอักษรเป็นของตนเองเรียกอักษรตังกุต
การค้นพบ
เอกสารภาษาตังกุตที่เก่าที่สุดเป็นพระสูตรทางพุทธศาสนาอายุราว พ.ศ. 1745 ซึ่งแสดงว่าภาษานี้ยังคงใช้อยู่ในช่วง 300 ปีหลังจากการล่มสลายของจักรวรรดิตังกุต
เอกสารภาษาตังกุตส่วนใหญ่ที่พบพบที่คาราโคโตเมื่อ พ.ศ. 2451 โดย Pyotr Kuzmich Kozlov ปัจจุบันเอกสารเหล่านี้เก็บรักษาไว้ที่สถาบันตะวันออกศึกษา สาขาเซนต์ปีเตอร์สเบิร์กของสมาคมวิทยาศาสตร์รัสเซีย เอกสารที่เก็บรักษาไว้นี้ประกอบด้วยเอกสาร 10,000 เล่ม ส่วนใหญ่เป็นพระสูตรทางพุทธศาสนา กฎหมายและเอกสารทางราชการ อายุราว พุทธศตวรรษที่ 16-18 ในกลุ่มของเอกสารทางพุทธศาสนา มีเอกสารที่มีลักษณะเฉพาะซึ่งไม่ปรากฏในฉบับภาษาจีนและภาษาทิเบตในปัจจุบัน และยังพบเอกสารเกี่ยวพระอวโลกิเตศวรที่พบเฉพาะในภาษาตังกุต นอกจากนี้มีการเก็บรักษาเอกสารภาษษตังกุตจำนวนน้อยในพิพิธภัณฑ์บริติช หอสมุดแห่งชาติที่ปักกิ่ง ห้องสมุดของมหาวิทยาลัยปักกิ่งและห้องสมุดอื่นๆ
การวิจัยที่เกี่ยวข้องกับอักษรตังกุตเริ่มเมื่อพุทธศตวรรษที่ 25เมื่อ M. Maurisse ได้รับสำเนาของพระสูตรดอกบัวที่เขียนด้วยภาษาตังกุต โดยเป็นการวิจัยร่วมกับนักวิจัยชาวจีน หลังการค้นพบห้องสมุดคารา-โคโตโดย Pyotr Kuzmich Kozlov ตัวอักษรนี้ถูกจำแนกว่าเป็นของจักรววรดิตังกุตในซีเซี่ย จากนั้นจึงเริ่มศึกษาวิจัยอย่างจริงจัง นักวิจัยที่มีบทบาทสำคัญคือ N.A. Nevskij ชาวรัสเซียที่สร้างพจนานุกรมภาษาตังกุตเล่มแรก และสร้างความหมายของหน่วยทางไวยากรณ์ของภาษาตังกุตขึ้นมาใหม่ ทำให้มีความเป็นไปได้ที่จะอ่านและเข้าใจภาษาตังกุต งานวิจัยของเขาได้รับการเผยแพร่เมื่อ พ.ศ. 2503 และได้รับรางวัลจากสหภาพโซเวียต แต่ความสำเร็จในการเข้าใจภาษาตังกุตอย่างสมบูรณ์ยังห่างไกล โดยเฉพาะเรื่องโครงสร้างประโยคที่ยังค้นไม่พบ
การจัดโครงสร้างใหม่
ความเชื่อมโยงระหว่างการเขียนและการอ่านออกเสียงของภาษาตังกุตเข้าใจยากกว่าระหว่างอักษรจีนกับภาษาจีนปัจจุบัน มีลักษณะของอักษรจีน 90% ที่แสดงหน่วยทางสัทศาสตร์ แต่พบเพียง 10% ในภาษาตังกุต จากงานของ Sufronov การสร้างการออกเสียงของชาวตังกุตขึ้นมาใหม่ จำเป็นต้องอาศัยข้อมูลจากแหล่งอื่น
การค้นพบเอกสารสองภาษาจีน-ตังกุต ทำให้ Ivanov และ Laufur สามารถเริ่มต้นการสร้างใหม่และศึกษาเปรียบเทียบภาษาตังกุตได้ แหล่งข้อมูลอีกแหล่งหนึ่งคือคู่มือการแปลภาษาทิเบตเป็นภาษาตังกุตซึ่งมีการศึกษาเป็นครั้งแรกโดย Nevsky แต่ข้อมูลทั้งสองแหล่งยังไม่เพียงพอสำหรับการสร้างระบบภาษาตังกุตขึ้นมาทั้งหมด ในคู่มือไม่ได้แสดงการออกเสียงที่ถูกต้องของภาษาตังกุต โดยเป็นคู่มืออย่างง่ายเพื่อช่วยชาวต่างชาติออกเสียงและจดจำคำของภาษาหนึ่งด้วยคำของอีกภาษาหนึ่งที่พวกเขาสามารถจดจำได้ แหล่งที่สามมีพื้นฐานมาจากการสร้างใหม่ในปัจจุบัน ประกอบด้วยพจนานุกรมภาษาตังกุตฉบับต่างๆ การบันทึกการออกเสียงในพจนานุกรมนี้ใช้หลักการของ fanqie ซึ่งยืมมาจากรูปแบบการออกเสียงภาษาจีน
N.A. Nevsky ได้สร้างรูปแบบทางไวยากรณ์ของภาษาตังกุตขึ้นมาใหม่และสร้างพจนานุกรมตังกุต-จีน-อังกฤษควบคู่ไปกับการนำเสนอผลงานเมื่อ พ.ศ. 2503 ในปัจจุบันมีการสอนทางด้านตังกุตศึกษาในจีนมากขึ้น ควบคู่ไปกับนักวิชาการสาขานี้ในไต้หวัน ญี่ปุ่นและสหรัฐ
สัทวิทยา
พยางค์ในภาษาตังกุตมีโครงสร้างแบบ CVC และมีวรรณยุกต์สองเสียง
รดมยศ มาตเจือ
รดมยศ มาตเจือ เป็นนักว่ายน้ำชาวไทย ได้รับรางวัลเหรียญทองจากการแข่งขันซีเกมส์ 2013 ในการว่ายน้ำท่ากบ 100 เมตร ปัจจุบันเขาได้รับการบันทึกการว่ายน้ำในน้ำท่าผีเสื้อ 100 เมตร, ท่าผสม 100 เมตร, 200 เมตรและ 4 × 50 เมตรรดมยศ ยังได้รับรางวัลชนะเลิศการแข่งขันว่ายน้ำ 200 เมตรที่ซีเกมส์ 2015ในประเทศสิงคโปร์
มานะ ฮิราตะ
มานะ ฮิราตะ ( 平田 真菜<rt>ひらた まな</rt>, 19 เมษายน 1985 -) เป็นนักพากย์หญิงชาวญี่ปุ่น เกิดที่โตเกียว สังกัดโปรดักชันเบาบับ
ไฮน์ริช เจ้าชายแห่งเฟือร์สเทินแบร์ค
ไฮน์ริช เจ้าชายแห่งเฟือร์สเทินแบร์ค (His Serene Highness Heinrich, Prince of Fürstenberg) ประสูติเมื่อวันที่ 17 กรกฎาคม พ.ศ. 2493 เป็นพระโอรสของ โยคิม อิกอน เจ้าชายแห่งเฟือร์สเทินแบร์ค และ เคาน์เตส เปาลา ฟ็อน เคอนิกเซก-เอาเลินดอร์ฟ ทรงเสกสมรสกับ มัคซิมิเลียเนอ เจ้าหญิงแห่งเฟือสเทินแบร์ค (พระนามเดิม:เจ้าหญิงมัคซิมิเลียเนอแห่งวินดิช-เกร็ทซ์) เมื่อวันที่ 19 พฤศจิกายน 2519 มีพระโอรส 2 พระองค์ คือ
ครอบครัวของพระองค์ถูกจัดว่าร่ำรวยไม่แพ้เจ้านายราชวงศ์อื่นๆในยุโรป เพราะทรงเป็นเจ้าของโรงผลิตเบียร์และเจ้าของป่าไม้ที่ใหญ่ที่สุดเป็นอันดับสองของเยอรมนี
คฤหาสน์ สัมผัสผวา
คฤหาสน์ สัมผัสผวา (The Others; Los otros) ภาพยนตร์สยองขวัญในปี ค.ศ. 2001 นำแสดงโดย นิโคล คิดแมน บทภาพยนตร์และกำกับการแสดงโดยอาเลคันโดร อาเมนาบาร์
เนื้อเรื่อง
วันหนึ่ง หมอกลงจัด มีคนแปลกหน้า 3 คนมาขอสมัครทำงานบ้านที่นี่ โดยอ้างว่ามาตามประกาศในหนังสือพิมพ์ เกรซรับเอาไว้ และบอกกล่าวถึงจุดต่าง ๆ ในบ้าน โดยเฉพาะต้องปิดหน้าต่างและม่านให้มืดสนิทที่สุดเมื่อลูก ๆ ของเธอทั้ง 2 จะผ่านห้องต่าง ๆ เพราะทั้งคู่เป็นโรคแพ้แสงแดดอย่างรุนแรง ดังนั้นแสงสว่างในบ้านจะมีได้ก็จากตะเกียงเท่านั้น
เกรซเป็นแม่ที่เข้มงวดและเคร่งครัดมากกับลูก ๆ และทุกอย่างภายในบ้าน แต่ตัวเธอเองไม่ได้ติดต่อกับโลกภายนอกมานานแล้ว แม้จะออกไปแต่ก็ไม่ได้เพราะหมอกลงจัด ต่อมาไม่นาน ได้เกิดเรื่องประหลาดขึ้นภายในบ้าน เช่น เปียโนบรรเลงโดยไม่มีคนเล่น, ประตูหรือผ้าม่านเปิดปิดได้เอง, มีเสียงคนแปลก ๆ บนชั้นบนของบ้าน หรือแม้แต่แอนน์และนิโคลัส อ้างว่า เห็นคนอื่นปรากฏตัวในบ้านด้วย เกรซพยายามที่จะไม่เชื่อและคาดคั้นเอากับคนรับใช้ทั้ง 3 เพราะเธอเพิ่งนึกได้ว่าที่แท้แล้วเธอไม่ได้ลงประกาศใด ๆ ในหนังสือพิมพ์ แต่หนึ่งในนั้น (ฟิออนนูล่า ฟลานาแกน) กลับไม่รู้สึกรู้สาอะไรและบอกว่า พวกตนเคยมาทำงานที่นี่ครั้งหนึ่งเมื่อนานมาแล้ว ก่อนที่เกรซและลูก ๆ จะรู้ความจริงที่น่าหวาดผวาจากคนรับใช้เหล่านี้
เบื้องหลังและคำวิจารณ์
The Others เป็นภาพยนตร์จากการกำกับและเขียนบทโดย อเลฮานโดร อเมนาบาร์ ผู้กำกับหนุ่มชาวสเปนอายุเพียง 29 ปี ผู้ซึ่งมีชื่อเสียงโด่งดังมาจากภาพยนตร์อิสระก่อนหน้านั้น เมื่อเข้าฉายได้รับเสียงวิจารณ์ไปในทางที่ดีว่า เป็นภาพยนตร์ที่มีบรรยายกาศน่าหวาดผวา และบทหักมุมตอนจบทำได้เฉียบ แต่ เอ็ม. ไนท์ ชยามาลาน ผู้กำกับและเขียนบทเรื่อง The Sixth Sense ภาพยนตร์ผีในแบบเดียวกันที่โด่งดังก่อนหน้านี้ ได้ออกมาแสดงความเห็นว่า อเมนาบาร์เลียนแบบตน ทั้งการเขียนบท การสร้างบรรยายกาศของเรื่อง รวมทั้งแสดงเองด้วยในฐานะตัวประกอบ ซึ่งอเมนาบาร์ได้ปรากฏตัวในเรื่อง ด้วยการแสดงเป็นศพในรูปถ่ายใบเก่าในบ้าน
ภาพยนตร์ประสบความสำเร็จอย่างมาก โดยได้รางวัลโกยาถึง 8 รางวัล จากการเสนอชื่อถึง 15 รางวัล รวมทั้งได้รางวัลภาพยนตร์ยอดเยี่ยมและรางวัลผู้กำกับยอดเยี่ยมด้วย และทำเงินได้มากมายจากหลายประเทศที่เข้าฉาย
ทางหลวงแผ่นดินหมายเลข 1356
ทางหลวงแผ่นดินหมายเลข 1356 (ทางเข้าสะพานข้ามแม่น้ำโขงแห่งที่ 4 (เชียงของ-ห้วยทราย)) เป็นทางหลวงขนาด 8 ช่องการจราจรที่แยกมาจากทางหลวงแผ่นดินหมายเลข 1020 สร้างขึ้นตามพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงแผ่นดินหมายเลข 1356 สายทางแยกเข้าสะพานข้ามแม่น้ำโขงที่อำเภอเชียงของ พ.ศ. 2553 ในสมัยที่ นายอภิสิทธิ์ เวชชาชีวะ เป็นนายกรัฐมนตรี โดยมีการออกประกาศสำนักนายกรัฐมนตรี เรื่อง กำหนดให้การเวนคืนอสังหาริมทรัพย์เพื่อสร้างทางหลวงสายนี้เป็นกรณีที่มีความจำเป็นโดยเร่งด่วน ทางหลวงสายนี้เป็นส่วนหนึ่งของทางหลวงเอเชียสาย 3 (AH3)
สุริยุปราคา 2 ตุลาคม พ.ศ. 2567
สุริยุปราคาวงแหวนจะเกิดขึ้นในวันที่ 2 ตุลาคม พ.ศ. 2567 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาวงแหวนเกิดขึ้นเมื่อขนาดเชิงมุมปรากฏของดวงจันทร์ มีขนาดเล็กกว่าดวงอาทิตย์ โดยจะบดบังแสงส่วนมากจากดวงอาทิตย์ ทำให้ดวงอาทิตย์มีลักษณะเหมือนแผ่นวงแหวน สุริยุปราคาวงแหวนจะปรากฏสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
ทางหลวงแผ่นดินหมายเลข 1356
เขตการควบคุม
ทางหลวงสายนี้อยู่ภายใต้การควบคุมของหมวดทางหลวงเชียงของ แขวงทางหลวงเชียงรายที่ 2
สุริยุปราคา 2 ตุลาคม พ.ศ. 2567
การมองเห็น
อุปราคาครั้งนี้มองเห็นได้ในส่วนเล็ก ๆ ใกล้กับปลายด้านใต้ของประเทศอาร์เจนตินา และประเทศชิลี ขณะที่เงามัวนั้นปกคลุมอยู่ในส่วนมากของมหาสมุทรแปซิฟิก โดยส่วนของเงามัว (สุริยุปราคาบางส่วน)
โลโบ (นักร้อง)
โลโบหรือโรแลนด์ เคนท์ ลาวัว (Roland Kent LaVoie) เป็นนักร้อง-นักแต่งเพลงที่มีชื่อเสียงในยุค70 (1970s) ซึ่งประสบความสำเร็จเป็นอย่างมาก และมีเพลงติดอันดับท็อปเท็นหลายเพลง เช่น "Me and You and a Dog Named Boo," "I'd Love You to Want Me" และ"Don't Expect Me To Be Your Friend."
ประวัติ
โลโบหรือโรแลนด์ เคนท์ ลาวัว (Roland Kent LaVoie)เกิดในเมืองแทลละแฮสซี รัฐฟลอริดา สหรัฐอเมริกาในวันที่ 31กรกฎาคม พ.ศ. 2486. เขาเป็นหนึ่งในเด็กเจ็ดคนที่ถูกเลี้ยงดูมาในวินเทอร์ เฮเวน. เขาไม่เคยไปพบพ่อของเขา แต่ทราบว่าพ่อของเขาเป็นมือกีตาร์ในวงดนตรีที่มีชื่อเสียง ส่วนแม่ของเขาก็ร้องเพลงในวงดนตรีขนาดใหญ่ อย่างไรก็ตาม ความสนใจในดนตรีของเขาไม่ได้มาจากครอบครัว แต่มาจากดนตรีข้างถนน. หลังจบการศึกษาจากมหาวิทยาลัยแห่งฟลอริดาใต้ในปี พ.ศ. 2506 เขาได้เข้าร่วมในวงเดอะซูการ์บีทส์ (the sugar beat) โดยมีบิลล์ เดนแมนเป็นมือเบส ริก เอ็มมาร์ทเป็นมือกลอง และเขากับบิลล์ เอลลิงตัน เป็นมือกีตาร์ ซึ่งทำให้เขาได้พบกับโปรดิวเซอร์ชื่อฟิล เจร์นฮาร์ด (Phi Gernhard) โดยฟิล เจร์นฮาร์ดได้ให้เขาบันทึกเสียงเป็นครั้งแรกในอัลบั้ม “What Am I Doing Here?”
ที่มาของชื่อโลโบ
เพลง Me and You And A Dog Named Boo โด่งดังอย่างมาก โปรดิวเซอร์ฟิล เจร์นฮาร์ด เกรงว่าเพลงนี้จะทำให้ฝูงชนทราบเรื่องของเคนท์จนเกินไป และเคนท์จะเกิดปัญหาในการใช้ชีวิต จึงตั้งนามแฝงให้ใช้ในการแสดงว่า โลโบ (เป็นภาษาสเปน แปลว่า หมาป่า) ซึ่งเคนท์อธิบายว่าหมายถึงหมาป่า ซึ่งสื่อความหมายถึงหมาป่าที่โดดเดี่ยว
ความสำเร็จของBoo ทำให้อัลบั้มเดี่ยวของเคนท์ในชื่อ “โลโบ” ถือกำเนิดขึ้นโดยอัลบั้มแรกก็คือ Introducing Lobo ในปี พ.ศ. 2515 จากนั้น อัลบั้มที่สอง A Simple man ก็ตามมา และตามด้วยเพลงที่เขาได้รับรางวัลแผ่นเสียงทองคำคือ I’d Love You To Want Me
ในปี พ.ศ. 2516 อัลบั้ม Calumet ได้ออกสู่ท้องตลาด และเพลงHow Can I Tell Her ก็กลายเป็นเพลงดังติดอันดับสองในปีพ.ศ. 2516 และยังเป็นอันดับที่ 30 ในปี พ.ศ. 2517
ปัจจุบัน โลโบอาศัยอยู่กับภรรยาชื่อซูซี่ ที่ฟลอริดา และมีการออกทัวร์คอนเสิร์ต
เทาเทาโมนา
เทาเทาโมนา (Taotao Mona, Taotao Mo'na, Taotaomona, Taotaomo'na; ชามอร์โร: เทาเทา–taotao หมายถึง "บุคคล" หรือ "ผู้คน" และ โมนา–mo'na หมายถึง "ยุคก่อน" โดยรวมความแล้วหมายถึง "คนยุคก่อนประวัติศาสตร์" หรือ "คนโบราณ") เป็นผีหรือวิญญาณชนิดหนึ่งตามความเชื่อของชาวชามอร์โร ซึ่งเป็นกลุ่มชาติปฐมภูมิของดินแดนแถบหมู่เกาะมาเรียนา ในมหาสมุทรแปซิฟิก ซึ่งได้แก่ เกาะลูตา, เกาะไซปัน, เกาะทีเนียน, เกาะกวม ในประเทศไมโครนีเซีย เชื่อว่าเป็นวิญญาณบรรพบุรุษ สิงสถิตอยู่ตามป่าเขาหรือในถ้ำตามธรรมชาติ
เทาเทาโมนา เป็นความเชื่อที่มาแต่ตั้งเดิมของชาวชามอร์โร ก่อนที่ชาวสเปนในยุคล่าอาณานิคมในยุคศตวรรษที่ 17 และ 18 จะเข้ามาครอบครองดินแดนแถบนี้และพยายามเปลี่ยนความเชื่อทั้งหมดของชาวพื้นเมือง แต่ถึงปัจจุบันความเชื่อเรื่องเทาเทาโมนาก็ยังคงมีอยู่ในหมู่ชาวชามอร์โร ทั้งนี้เชื่อว่า เทาเทาโมนาสิงสถิตอยู่ตามธรรมชาติ หากใครจะล่วงล้ำเข้าในป่าหรือเพื่อเก็บผลไม้ต้องกระทำพิธีการขออนุญาตเสียก่อน เนื่องจากเทาเทาโมนาจะไม่พอใจผู้ที่ล่วงล้ำเข้าไป ทั้งนี้เทาเทาโมนาอาจมาคุกคามผู้คนในหมู่บ้านหรือชุมชนเมืองได้ โดยเทาเทาโมนาจะไม่ชอบผู้หญิงตั้งครรภ์ หญิงตั้งครรภ์ชาวชามอร์โรจะใช้น้ำหอมและสวมเสื้อผู้ชายของสามี เพื่อปกปิดตัวเองจากเทาเทาโมนา ยามเมื่ออยู่กับบ้านในเวลากลางคืน บ้างก็บอกว่าเทาเทาโมนามีรูปร่างเหมือนมนุษย์ที่ตัวผอมแห้ง เนื้อตัวเหม็นเหมือนซากศพและกำลังผุกร่อน แต่ทว่ามีพละกำลังเหนือมนุษย์คล้ายซอมบี บ้างก็บอกว่าไม่มีหัว เทาเทาโมนาสิงอยู่ตามต้นไม้ใหญ่ในป่า เช่น ไม้จำพวกต้นไทร หรือหินที่เรียกว่า หินแลตเต ซึ่งเป็นหินก้อนใหญ่ที่วางตั้งอยู่ทั่วไปทั้งในเมืองและในป่า ซึ่งเป็นสิ่งประดิษฐ์ของมนุษย์คล้ายกับสโตนเฮนจ์หรือโมอาย แต่มีขนาดเล็กกว่า โดยที่ไม่มีใครทราบว่าหินเหล่านี้เกิดขึ้นได้อย่างไร จึงเชื่อว่าเป็นการกระทำของเทาเทาโมนา เทาเทาโมนาจะไม่พอใจผู้ที่ลบหลู่และจะสร้างความเสียหายให้แก่ผู้นั้น เช่น ทำร้ายร่างกาย ครอบครัวรอดริเกซ ครอบครัวชาวชามอร์โรครอบครัวหนึ่ง เชื่อว่าพวกตนสามารถบันทึกเสียงของเทาเทาโมนาไว้ได้ด้วยเทปบันทึกเสียง ในปี ค.ศ. 1975 เป็นเสียงพูดคุยกันของ โทนี ลูกชายวัย 2 ขวบ ในขณะนั้น พูดคุยกับ พริสซิลลา แม่ของตน ซึ่งเป็นบทสนทนาทั่วไปในชีวิตประจำวัน และจู่ ๆ ก็มีเสียงประหลาดลึกลับแทรกเข้ามา โดยขณะที่บันทึกเสียง ทุกคนที่อยู่ในที่นั้นยืนยันว่าไม่มีใครได้ยินเสียงนี้
บ้างก็เชื่อว่า เทาเทาโมนาเป็นวิญญาณที่อ่อนโยนที่คอยช่วยเหลือหมอพื้นบ้านหรือแม่มดที่เรียกว่า ซูรูฮานัส (Suruhanas, Suruhanus) เทาเทาโมนาสามารถข่วนหรือหยิกหรือลักพาตัวเด็กได้ในช่วงระยะเวลาสั้น ๆ รวมถึงยังสามารถแฝงมาในร่างผู้คนเพื่อทำให้คน ๆ นั้นเจ็บไข้ได้ป่วยได้
ประเทศกรีซในโอลิมปิกซ้อน 1906
ประเทศกรีซ เข้าร่วมแข่งขันกีฬาโอลิมปิกซ้อน 1906 (พ.ศ. 2449) ที่กรุงเอเธนส์ ประเทศกรีซ ระหว่างวันที่ 22 เมษายน - 2 พฤษภาคม พ.ศ. 2449 คณะกรรมการโอลิมปิกแห่งชาติกรีซเป็นผู้ทำหน้าที่ในการส่งนักกีฬาเข้าร่วมแข่งขันจำนวน 312 คน ใน 13 ชนิดกีฬา ผลการแข่งขันครั้งนี้ประเทศกรีซได้รับเหรียญรางวัลแบ่งเป็น 8 เหรียญทอง 13 เหรียญเงิน และ 13 เหรียญทองแดง รวมทั้งหมด 34 เหรียญ
กรีฑา
ผลการแข่งขันดังนี้ :
โชนิจิ
เพลงนี้คัฟเวอร์โดยวงน้องสาวนอกประเทศญี่ปุ่น ให้เป็นภาษาของตนเอง ได้แก่ เวอร์ชันภาษาอินโดนีเซีย โดย JKT48 อยู่ในอัลบั้มแรก เฮฟวีโรเทชัน วางจำหน่ายเมื่อปี พ.ศ. 2556 และเวอร์ชันภาษาไทย โดย BNK48 เป็นซิงเกิลที่ 3 วางจำหน่าย พ.ศ. 2561
ฉบับบีเอ็นเคโฟร์ตีเอต
Shonichi (วันแรก) เป็นซิงเกิลที่ 3 ของบีเอ็นเคโฟร์ตีเอต โดยประกาศเปิดตัวเมื่อวันที่ 24 ธันวาคม พ.ศ. 2560 ในงานคอนเสิร์ต "บีเอ็นเคโฟร์ตีเอต วีวิชยู" (BNK48 We Wish You) ซึ่งประกอบด้วย 3 เพลง อันได้แก่ เพลงหลัก "Shonichi (วันแรก)" ส่วนเพลงรอง 2 เพลงประกอบด้วย "Namida Surprise! (ประกายน้ำตาและรอยยิ้ม)" และ "Anata to Christmas Eve (คำสัญญาแห่งคริสต์มาสอีฟ)" สมาชิกเซ็มบัตสึของซิงเกิลนี้มีจำนวน 16 คน ประกอบด้วยสมาชิกจากทีมบีทรีทั้งหมด ต่อมาเมื่อวันที่ 13 มกราคม พ.ศ. 2561 วงได้ประกาศสมาชิกของเพลงรองคือ เพลงที่ 2 และ 3 ในงานจับมือซิงเกิลที่ 2 เพลงที่ 2 ประกอบด้วยสมาชิก 16 คน และเพลงที่ 3 เป็นเพลงสุดท้ายประกอบด้วยสมาชิก 2 คน
เมื่อวันที่ 28 มกราคม พ.ศ. 2561 เจตสุภา เครือแตง ได้ประกาศจบการศึกษา ทำให้ต้องมีการเปลี่ยนแปลงสมาชิกเซ็มบัตสึเพลง "Shonichi (วันแรก)" โดยให้ วฑูศิริ ภูวปัญญาสิริ เข้ามาแทน ส่วนเพลง "Anata to Christmas Eve (คำสัญญาแห่งคริสต์มาสอีฟ)" ยังคงมีส่วนร่วมร่วมกันกับ ณัฐรุจา ชุติวรรณโสภณ ในเพลงดังกล่าวเช่นเดิม แต่สำหรับการแสดงนั้นให้ อิสราภา ธวัชภักดี รับหน้าที่แทน
เมื่อวันที่ 26 กุมภาพันธ์ พ.ศ. 2561 วงได้ปล่อยมิวสิควิดีโอเพลง "Anata to Christmas Eve (คำสัญญาแห่งคริสต์มาสอีฟ)" ผ่านทางยูทูบ และได้ประกาศว่าจะวางจำหน่ายซิงเกิล "Shonichi (วันแรก)" 2 รูปแบบ ได้แก่ ไทป์ A และ ไทป์ B พร้อมประกาศเพลงใหม่ "Sakura no Hanabiratachi (ความทรงจำและคำอำลา)"
สมาชิก
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ชาร์ต
Shonichi (วันแรก)
ฉบับเอเคบีโฟร์ตีเอต ทีมเอสเอช
ชูหรี่ ​ เป็นซิงเกิ้ลลำดับที่ 1 อย่างเป็นทางการของ AKB48 Team SH ออกจำหน่ายวันที่ 14 มกราคม พ.ศ. 2562
กมุนเดิน
กมุนเดิน (Gmunden) เป็นเมืองในรัฐโอแบร์เอิสเตอร์ไรช์ ประเทศออสเตรีย ตั้งอยู่ห่างจากเมืองซัลทซ์บวร์คไปทางทิศตะวันออกราว 75 กิโลเมตร เมืองกมุนเดินเป็นเมืองที่อยู่ติดกับทะเลสาบทราอุนบริเวณช่องเขาซึ่งอยู่สูงจากระดับน้ำทะเล 425 เมตร จึงมีทัศนียภาพที่งดงามและเป็นแหล่งพักผ่อนยอดนิยมในฤดูร้อน เมืองกมุนเดินยังเป็นศูนย์กลางของอุตสาหกรรมเกลือที่สำคัญในพื้นที่ซัลซ์คัมมาร์กุท
จุดวสันตวิษุวัต
ที่จุดนี้ ค่ามุมไรต์แอสเซนชันและลองจิจูดสุริยวิถีจะมีค่าเป็น 0 องศา และช่วงเวลาที่ดวงอาทิตย์เคลื่อนผ่านจุดนี้ (เมื่อมองจากโลก) จะเรียกว่า วสันตวิษุวัต
จุดวสันตวิษุวัตเป็นจุดกำเนิดของทั้งระบบพิกัดสุริยวิถีและระบบพิกัดศูนย์สูตร จนกระทั่งมีการให้คำนิยามใหม่โดยสหพันธ์ดาราศาสตร์สากล ซึ่งใช้ตั้งแต่ปี 2009
ตำแหน่งของจุดวสันตวิษุวัตบนทรงกลมท้องฟ้า เลื่อนไปทางทิศตะวันตกเนื่องจากการหมุนควงของแกนโลก (การเคลื่อนถอยของวิษุวัต) โดยวัฏจักรของการหมุนควงคือ 25800 ปี จุดวสันตวิษุวัต ยังใช้เป็นข้อมูลอ้างอิงในวิธีกำหนดภาวะทั้ง 24 ของปฏิทินสุริยจันทรคติ
จุดวสันตวิษุวัตและกลุ่มดาว
จุดวสันตวิษุวัต นั้นมีชื่อเรียกในภาษาอังกฤษว่า the first point of Aries โดยคำว่า Aries อาจหมายถึงราศีเมษในจักรราศี หรือกลุ่มดาวแกะก็ได้ เนื่องจากในช่วงศตวรรษที่ 2 ก่อนคริสตกาลซึ่งเป็นช่วงที่จักราศีได้ถูกกำหนดขึ้นนั้นจุดวสันตวิษุวัตอยู่ในกลุ่มดาวแกะ จึงได้เป็นที่มาของชื่อ
ในทางศาสนาคริสต์ กลุ่มดาวปลา (ราศีมีน) ถือเป็นกลุ่มดาวศักดิ์สิทธิ์ นั่นเป็นเพราะเมื่อนำอักษรขึ้นต้นของคำว่า "Ιησους Χριστος, Θεου 'Υιος Σωτηρ" (พระเยซูคริสต์ พระบุตรของพระเจ้า พระผู้ช่วยให้รอด) มาเขียนต่อกันจะเป็น Ι-Χ-Θ-Υ-Σ- ซึ่งแปลว่า "ปลา" ในภาษากรีก "ιχθυς" และเพราะว่าจุดวสันตวิษุวัตอยู่ในกลุ่มดาวปลาในสมัยที่พระเยซูประสูติ
ในปัจจุบันนี้จุดวสันตวิษุวัตก็ยังคงอยู่ในกลุ่มดาวปลา
ณัฐฐานันท์ จันกระจ่าง
ณัฐฐานันท์ จันกระจ่าง (เกิดวันที่ 13 เมษายน พ.ศ. 2529 ที่จังหวัดสิงห์บุรี ประเทศไทย) เป็นนักว่ายน้ำชาวไทย ณัฐฐานันท์เข้าร่วมการแข่งขันโอลิมปิกฤดูร้อน 2012 ในท่าฟรีสไตล์ 400 เมตร ได้อันดับที่ 29 ของการแข่งขัน
จุดวสันตวิษุวัต
แนวคิดว่าด้วยเรื่องยุคของราศีกุมภ์
คำนี้บางครั้งยังถูกอ้างถึงโดยนักโหราศาสตร์บางคน แต่ก็ไม่มีอะไรเกี่ยวข้องกับโหราศาสตร์ตะวันตกแบบดั้งเดิม
อย่างไรก็ตาม ในความเป็นจริงแล้วกว่าจุดวสันตวิษุวัตจะเข้าสู่กลุ่มดาวคนแบกหม้อน้ำจริง ๆ ก็คืออีกกว่า 500 ปีข้างหน้าโน่น นอกจากนี้แล้ว การแบ่งพื้นที่ของกลุ่มดาวนั้นมีความไม่เท่าเทียมกัน ซึ่งแตกต่างจากจักรราศีที่แบ่งเท่า ๆ กันหมด ดังนั้นระยะเวลาของยุคจักรราศีจึงอาจไม่ได้จำกัดเพียง 2,000 ปี นอกจากนี้ บางคนโต้แย้งว่าการแบ่งเวลาในโหราศาสตร์ไม่มีส่วนเกี่ยวข้องกับการเปลี่ยนแปลงของจุดวสันตวิษุวัต
เร็วฟ้าผ่า
เร็วฟ้าผ่า (Thunderbolt) ภาพยนตร์ฮ่องกงแนวแอ็คชั่นที่ออกฉายเมื่อวันที่ 1 กันยายน ค.ศ. 1995 นำแสดงโดย เฉินหลง และกำกับโดย กอร์ดอน ชาน ในช่วงต้นของการเข้าฉายที่อเมริกาเหนือเป็นที่รู้จักในชื่อ เรดฮีท
ภาพยนตร์เรื่องเร็วฟ้าผ่าได้เซ็ทฉากให้มีการแข่งขันรถยนต์ทั่วโลกนอกจากนี้ในภาพยนตร์ยังใช้ภาษาในการสื่อสารถึง 3 ภาษาคือ จีนกวางตุ้ง ญี่ปุ่น และอังกฤษและเนื่องจากเฉินหลงได้รับบาดเจ็บที่ขาระหว่างถ่ายทำภาพยนตร์เรื่อง ใหญ่ฟัดโลก (Rumble in Bronx) ทำให้ต้องใช้สตั๊นท์แมนในบางฉากเช่นในฉากร้านปาจิงโกะที่ญี่ปุ่นเขาต้องใช้นักแสดงแทนในการถ่ายแบบมุมกว้าง
เนื้อเรื่องย่อ
เรื่องราวของ อาหัว หรือ อัลเฟร็ด (เฉินหลง) ช่างเครื่องที่มีอาชีพเสริมเป็นนักแข่งรถได้เข้ามาช่วยตำรวจฮ่องกงจัดการกับแก๊งรถซิ่งผิดกฎหมายของนักแข่งรถวายร้ายสุดอันตรายอย่าง คูการ์ (ทอร์สเท่น นิคเคิล) วันหนึ่งอาหัวทราบข่าวจากนักข่าวสาว เอมี่ (ยฺเหวียน หย่งอี๋) ว่ารถแข่งของเขาถูกขโมยไป{มั่ว รถไม่ได้ถูกโขมย แต่น้องสาวถูกลักพาตัว}เขาจึงติดตามไปจนทราบว่าเป็นฝีมือของคูการ์ทำให้คูการ์ไม่พอใจบุกไปทำลายอู่ซ่อมรถและทำร้ายพ่อของอาหัว (ฉู่ เยียน) จนได้รับบาดเจ็บพร้อมกับจับน้องสาวของเขา 2 คนคือ Dai Mui และ Sai Mui เป็นตัวประกันและได้ท้าอาหัวแข่งรถที่ญี่ปุ่น
อาหัวพร้อมกับทีมงานรวมถึงเอมี่ต้องเดินทางไปแข่งรถที่ญี่ปุ่นตามคำท้าของคูการ์โดยได้ร่วมมือกับตำรวจอินเตอร์โพลอย่าง สตีฟ แคนนอน (ไมเคิล หว่อง) ในการจัดการกับวายร้ายอย่าง คูการ์
วังมหานาค
วังมหานาค ตั้งอยู่ริมคลองมหานาค บริเวณสะพานกษัตริย์ศึก วังมหานาค รัชกาลที่ 5 โปรดฯ ให้สร้างพระราชทานแก่ พระเจ้าบรมวงศ์เธอ กรมหลวงนครไชยศรีสุรเดช (ต้นตระกูล จิรประวัติ) พระโอรสองค์ที่ 17 ในเจ้าจอมมารดาทับทิม เพื่อใช้เป็นที่ประทับ หลังจากที่เสด็จกลับจากการศึกษาวิชาการทหารที่ประเทศ เดนมาร์ก ในปี พ.ศ. 2440 โดยทรงเรียกวังที่ประทับนี้อย่างง่ายๆ ว่า วัง มหานาค ตามชื่อคลองที่ไหลผ่านหน้าวังแห่งนี้ เมื่อพระเจ้าบรมวงศ์เธอ พระองค์เจ้าจิรประวัติวรเดช สิ้นพระชนม์ เมื่อมีพระชนมายุเพียง 38 พรรษา วังมหานาคนี้จึงตกแก่ทายาท และเมื่อถึงช่วงสงครามมหาเอเชียบูรพา วังนี้ก็ถูกตัดแบ่งขายจนเหลือเพียงตำหนักของ พระธิดาทางปีกซ้ายเท่านั้น
วังมหานาค ปัจจุบันเป็นส่วนหนึ่งของตลาดมหานาค และ โรมแรมปริ๊นซ์พาเลช ริม คลองมหานาค โดยตัวโรงแรมในปัจจุบัน และอาคารโบ๊เบ้ทาวเวอร์คือ อดีตของตำหนักใหญ่ ในอดีตบริเวณวังประกอบไปด้วย ตำหนักใหญ่ ตำหนักพระโอรส ตำหนักพระธิดา โรงม้า ปัจจุบัน คงเหลือเพียงตำหนักพระธิดา ซึ่งอยู่ทางปีกซ้ายของวังซ่อนตัวอยู่ในบริเวณ ตลาดมหานาค โดยเป็นที่พำนักของทายาทในราชสกุลจิรประวัติ เช่น ม.ล.จิราธร จิรประวัติ เป็นต้น
มหาวิทยาลัยเมธารัถย์
มหาวิทยาลัยเมธารัถย์ เดิมชื่อ มหาวิทยาลัยชินวัตร (Metrarath University; ตัวย่อ: MRU) เป็นมหาวิทยาลัยเอกชน จัดการเรียนการสอนหลักสูตรนานาชาติและหลักสูตรภาษาไทย โดยมหาวิทยาลัยชินวัตรก่อตั้งขึ้นเมื่อปี พ.ศ. 2542 และเปลี่ยนชื่อเป็นมหาวิทยาลัยเมธารัถย์ พ.ศ. 2565
ประวัติ
ในปี พ.ศ. 2539 มหาวิทยาลัยชินวัตรมีจุดเริ่มต้นมาจากความคิดริเริ่มของ ดร.ทักษิณ ชินวัตร และ ศาสตราจารย์ ดร.ปุระชัย เปี่ยมสมบูรณ์ ที่จะก่อตั้งมหาวิทยาลัยเอกชน เพื่อช่วยสนับสนุนการพัฒนาภายในประเทศและภูมิภาคใกล้เคียงบวกกับความคิดที่จะพัฒนารูปแบบของ มหาวิทยาลัยให้เป็นมิตรกับสิ่งแวดล้อมของ ดร.สุนทร บุญญาธิการ จวบจนกระทั่งปี พ.ศ. 2542 ทบวงมหาวิทยาลัยจึงอนุญาตให้จัดตั้งมหาวิทยาลัยชินวัตรขึ้น โดยบริษัท โอเอไอ เอ็ดดูเคชั่น จำกัด ได้รับอนุญาตจากทบวงมหาวิทยาลัย เมื่อวันที่ 27 ธันวาคม พ.ศ. 2542
การแบ่งโล่ (มุทราศาสตร์)
การแบ่งโล่ หรือ แบ่งโล่ (Division of the field) เป็นศัพท์ที่ใช้ในมุทราศาสตร์ที่หมายถึงทรงการแบ่งโล่บนตราอาร์มออกเป็นส่วนหรือช่องต่างๆ พื้นตราของโล่อาจจะแบ่งออกเป็นบริเวณที่มากกว่าสองบริเวณที่แต่ละบริเวณอาจจะมีผิวตราที่ต่างกัน ที่มักจะดำเนินตามลักษณะของเรขลักษณ์
การแบ่งแต่ละวิธีก็จะมี นิยามต่างกันไปที่ใช้ศัพท์คล้ายคลึงกับศัพท์ที่ใช้ในเรขลักษณ์ เช่นโล่ที่แบ่งตามเรขลักษณ์ทรงจั่วบ้านก็จะได้รับนิยามว่า “per chevron” หรือ “แบ่งจั่ว” ตามลักษณะแถบจั่วที่ใช้ในเรขลักษณ์
จุดประสงค์ของการแบ่งตราก็มีหลายประการๆ หนึ่งอาจจะเพื่อสร้างความแตกต่างระหว่างตราที่คล้ายคลึงกัน หรือเพื่อ “การรวมตรา” (marshalling) ที่หมายถึงการรวมตราอาร์มมากกว่าสองตราขึ้นไปเป็นตราเดียว หรือ เพียงเพื่อเป็นสร้างความสวยงามให้กับตรา “เส้นแบ่ง” (Line) ที่ใช้ก็ไม่จำเป็นจะต้องเป็นเส้นตรง และเส้นที่ใช้แต่ละแบบก็จะมีนิยามที่เฉพาะเจาะจงที่ใช้โครงสร้างของศัพท์เช่นเดียวกับเรขลักษณ์
นอกจากนั้นการแบ่งก็ไม่จำเป็นจะต้องเป็นเส้นตรงเสมอไป แต่อาจจะเป็นลายหยักต่างๆ คล้ายกับที่ใช้ในเรขลักษณ์